OpenLLM-France/wikimedia huggingface dataset:
# Vladímir Kuzin

Vladímir Kuzin (Lampojnia, 15 de juliol de 1930 - Moscou, 5 d'octubre de 2007) fou un esquiador de fons rus que va competir sota bandera de la Unió Soviètica durant la dècada de 1950.
El 1956 va prendre part en els Jocs Olímpics d'Hivern de Cortina d'Ampezzo, on disputà tres proves del programa d'esquí de fons. Fent equip amb Fiódor Teréntiev, Pàvel Koltxin i Nikolai Anikin guanyà la medalla d'or en la prova del 4x10 quilòmetres, mentre en els 30 quilòmetres fou cinquè i en la dels 15 quilòmetres desè.
En el seu palmarès també destaquen tres medalles al Campionat del Món d'esquí nòrdic de 1954, dues d'or i una de plata, així com dos campionats nacionals.
Una vegada retirat va exercir d'entrenador.

## Referències

* 1 2 3 «Olympedia – Vladimir Kuzin». [Consulta: 1r gener 2025].
* 1 2 3 «КУЗИН Владимир Семенович | Российские спортсмены | Спортивная Россия» (en rus). [Consulta: 1r gener 2025].
# Urraca bint Abd-Al·lah

Urraca bint Abd-Al·lah (Tudela, segle x) va ser una noble de la família muladí Banu Qassi, reina consort d'Astúries (917-925) i de Lleó (924-925) pel seu matrimoni amb Fruela II.
Gràcies a textos musulmans es coneix el seu origen. Urraca va ser filla d'Abd-Al·lah ibn Muhàmmad (mort el 915), valí de Tudela i membre de la dinastia Banu Qassi, família muladí d'origen hispanorromà que governava la zona de la vall de l'Ebre. Segona muller de Fruela II, per aquest matrimoni va esdevenir reina consort d'Astúries i, més tard, de forma molt breu reina de Lleó, a causa de la mort del seu marit, probablement a resultes de la lepra que patia. Està documentada com a tal en la documentació, anomenada Urraca regina, a partir del 8 de gener de 917. Amb tot, apareix sobretot en diplomes del monestir de Pardomino l'any 925.
Va tenir almenys dos fills, Ordoni i Ramir, ambdós cegats el 932 i tancats al monestir de Ruiforco.
Jaime de Salazar y Acha la identifica amb una altra Urraca que va ser muller de Ramir, germà menor de Fruela II, d'acord amb un document de 23 de setembre de 926 i dues escriptures d'Arlanza de 929, basant-se en el fet de l'estranyesa del seu nom, gens comú en aquella època al regne de Lleó, atès que el seu origen basconavarrès. Per tant, segons aquest autor, a l'any següent de la mort de Fruela, Urraca s'hauria casat amb un germà menor del rei, una pràctica que era comuna a l'època..

## Referències

* 1 2 Salazar y Acha, 2007, p. 31.
* 1 2 Flórez, 1770, p. 92.
* ↑ Álvarez Álvarez, César. «Fruela II» (en castellà). Diccionario Biográfico electrónico. Reial Acadèmia de la Història. [Consulta: 22 octubre 2020].
* ↑ García-Osuna y Rodríguez, 2008, p. 28.
* ↑ García-Osuna y Rodríguez, 2008, p. 27.
* 1 2 Salazar y Acha, 2007, p. 32.

## Bibliografia

* Flórez, Enrique. Memorias de las reynas catholicas. vol. 1. Madrid: Antonio Marín, 1770.
* García-Osuna y Rodríguez, José María Manuel «El astur rey de León Fruela II Adefónsiz "el Leproso"». Argutorio, núm. 20, 2008, pàg. 25-28.
* Salazar y Acha, Jaime de «Urraca. Un nombre egregio en la onomástica altomedieval». En la España medieval, 2007, pàg. 29-47.
# Elizabethtown (Indiana)

Elizabethtown és una població dels Estats Units a l'estat d'Indiana. Segons el cens del 2000 tenia 391 habitants.

## Demografia

Segons el cens del 2000, Elizabethtown tenia 391 habitants, 147 habitatges, i 108 famílies. La densitat de població era de 603,9 habitants/km².
Dels 147 habitatges en un 38,8% hi vivien nens de menys de 18 anys, en un 59,2% hi vivien parelles casades, en un 10,2% dones solteres, i en un 26,5% no eren unitats familiars. En el 21,8% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,4% tenia menys de 18 anys, un 9,5% entre 18 i 24, un 30,2% entre 25 i 44, un 19,4% de 45 a 60 i un 12,5% 65 anys o més.
L'edat mediana era de 32 anys. Per cada 100 dones de 18 o més anys hi havia 101,4 homes.
La renda mediana per habitatge era de 36.364$ i la renda mediana per família de 41.364$. Els homes tenien una renda mediana de 29.500$ mentre que les dones 20.333$. La renda per capita de la població era de 16.373$. Entorn del 8,8% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elizabethtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Elizabethtown». American Fact Finder. Oficina del Cens dels Estats Units, 12-01-2010.
# Ireneu d'Alexandria

Ireneu d'Alexandria, en llatí Irenaeus, en grec antic Εἰρηναῖος, fou un escriptor alexandrí de començaments del segle i conegut també amb el seu nom llatí de Minuci Pacat. Era fill i deixeble d'Heliodor Mètric. Una llista de les seves obres dedicades principalment al grec alexandrí i grec àtic, molt apreciades, apareix a Suides, però no es conserven.

## Referències

* ↑ 3.Irenaeus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 621
# Cottonwood (Minnesota)

Cottonwood és una població dels Estats Units a l'estat de Minnesota. Segons el cens del 2000 tenia 1.148 habitants.

## Demografia

Segons el cens del 2000, Cottonwood tenia 1.148 habitants, 452 habitatges, i 319 famílies. La densitat de població era de 515,4 habitants per km².
Dels 452 habitatges en un 38,5% hi vivien nens de menys de 18 anys, en un 60,2% hi vivien parelles casades, en un 7,3% dones solteres, i en un 29,4% no eren unitats familiars. En el 26,1% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 29,2% tenia menys de 18 anys, un 8,1% entre 18 i 24, un 28,9% entre 25 i 44, un 18,1% de 45 a 60 i un 15,7% 65 anys o més.
L'edat mediana era de 35 anys. Per cada 100 dones de 18 o més anys hi havia 92,7 homes.
La renda mediana per habitatge era de 39.792 $ i la renda mediana per família de 49.375 $. Els homes tenien una renda mediana de 31.298 $ mentre que les dones 20.795 $. La renda per capita de la població era de 19.847 $. Entorn del 2,8% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Districte de Florești

El districte de Florești (en romanès Raionul Florești) és una de les divisions administratives de la República de Moldàvia, fronterera amb Ucraïna. La capital és Florești. Altres ciutats importants són Ghindești i Mărculești. L'u de gener de 2005, la seva població era de 89.200 habitants. A Florești, el PCRM hi obtingué el 54% dels vots a les eleccions del 2005.
# Cantó de Montpeller-4

El cantó de Montpellier-4 és un cantó francès del departament de l'Erau, a la regió d'Occitània]. Forma part del districte de Montpeller, compta amb una part de la ciutat de Montpeller.

## Enllaços externs

* Prefectura (en francès)
* Consell General d'Erau Arxivat 2017-02-02 a Wayback Machine. (en francès)
# Earl Park

Earl Park és una població dels Estats Units a l'estat d'Indiana. Segons el cens del 2006 tenia 462 habitants.

## Demografia

Segons el cens del 2000, Earl Park tenia 485 habitants, 168 habitatges, i 111 famílies. La densitat de població era de 199,2 habitants/km².
Dels 168 habitatges en un 40,5% hi vivien nens de menys de 18 anys, en un 48,2% hi vivien parelles casades, en un 12,5% dones solteres, i en un 33,9% no eren unitats familiars. En el 27,4% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,17.
Per edats la població es repartia de la següent manera: un 27,2% tenia menys de 18 anys, un 10,5% entre 18 i 24, un 26,2% entre 25 i 44, un 16,7% de 45 a 60 i un 19,4% 65 anys o més.
L'edat mediana era de 36 anys. Per cada 100 dones de 18 o més anys hi havia 83,9 homes.
La renda mediana per habitatge era de 32.981$ i la renda mediana per família de 37.188$. Els homes tenien una renda mediana de 26.667$ mentre que les dones 22.875$. La renda per capita de la població era de 14.369$. Entorn del 8,7% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Earl Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Earl Park». American Fact Finder. Oficina del Cens dels Estats Units, 12-01-2010.
# Vomerogobius flavus

Vomerogobius flavus és una espècie de peix de la família dels gòbids i de l'ordre dels perciformes.

## Morfologia

* Els mascles no tenen marques visibles, mentre que les femelles presenten pigmentació fosca a les aletes dorsals, pèlviques i anal, i, també, en la meitat del musell.

## Hàbitat

És un peix marí, de clima tropical i demersal.

## Distribució geogràfica

Es troba a l'Atlàntic occidental: les Bahames.

## Observacions

És inofensiu per als humans.

## Referències

* ↑ Gilbert C. R., 1971. Two new genera and species of western Atlantic gobiid fishes with vomerine teeth. Copeia 1971 (núm. 1). 27-38.
* ↑ BioLib (anglès)
* ↑ Gilbert, C. R., 1971. Two new genera and species of western Atlantic gobiid fishes with vomerine teeth. Copeia 1971 (núm. 1): 27-38.
* 1 2 3 4 FishBase (anglès)
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.

## Enllaços externs

* AQUATAB
# Helena Flàvia Júlia

Helena Flàvia Júlia, en llatí Helena Flavia Julia, fou la filla de Constantí I el Gran i de la seva segona dona Flàvia Maximiana Fausta. El seu germà Constanci II la va donar en matrimoni al seu cosí Julià quan aquest va rebre el títol de Cèsar l'any 355, que seria després l'emperador Julià l'Apòstata.
Va tenir un fill que va morir immediatament després de néixer. Va morir el 360. La seva suposada esterilitat i la mort del fill, Ammià Marcel·lí l'atribueix a les maquinacions de l'emperadriu Eusèbia, la seva cunyada.
Es conserven medalles o monedes però no és seguir si pertanyen aquesta emperadriu o a Helena Flàvia Juliana la mare de Constantí I el Gran, o fins i tot a Helena, la dona de Crisp (germà de Claudi II i avi de Constanci Clor). Les inscripcions diuen: 1. FL. JUL. HELENAE. AUG.; 2. FLAVIA or FL. HELENA. AUGUSTA; 3. HELENA. N. F. (Nobilis Femina); 4. HELENA FL. MAX. (Helena Flavia Maxima).

## Referències

* ↑ 2.Helena a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 371
# Beriózovka (Komi)

Beriózovka (en rus: Берёзовка) és un poble a la República de Komi, a Rússia, segons el cens del 2010 tenia 195 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Districte de Drochia

El districte de Drochia (en romanès Raionul Drochia)és una de les divisions administratives de la República de Moldàvia. La capital és Drochia. L'u de gener de 2006, la població era de 86.400 habitants.
# Filhós

Un filhós (plural filhoses) són unes postres tradicionals de Nadal a Portugal i al nord-est del Brasil.
Els filhoses es fan generalment formant boles a partir d’una barreja de farina i ous, i de vegades també amb carbassa i ratlladura de taronja, Quan la massa ha augmentat, es fa un motlle en una forma de dònut, però en lloc de fer un forat al centre, es fan petits forats. Les boles es fregeixen i s'escampen amb una barreja de sucre i canyella.
En la varietat brasilera no s'espolsa amb el sucre i la canyella, i sol estar coberta de mel o de panela fosa.

## Referències

* ↑ Volker Poelzl. CultureShock! Portugal: A Survival Guide to Customs and Etiquette (en anglès). Marshall Cavendish International Asia Pte Ltd, 15 d'octubre de 2009, p. 153. ISBN 978-981-4435-62-8.
* ↑ Patuleia Ortins, Ana. Authentic Portuguese Cooking: More Than 185 Classic Mediterranean-Style Recipes of the Azores, Madeira and Continental Portugal (en anglès). Page Street Publishing, 20 d'octubre de 2015, p. 289–290. ISBN 978-1-62414-195-9.
# Cantó de Frontinhan

El cantó de Frontinhan és un cantó francès del departament de l'Erau, a la regió d'Occitània. Forma part del districte de Montpeller, compta amb 6 comuns i el cap cantonal és Frontinhan.

## Comuns

* Los Banhs de Balaruc
* Balaruc Vièlh
* Frontinhan
* Gijan
* Miravau
* Vic de la Gardiòla

## Enllaços externs

* Prefectura (en francès)
* Consell General d'Erau Arxivat 2017-02-02 a Wayback Machine. (en francès)
# Dyer (Indiana)

Dyer és una població dels Estats Units a l'estat d'Indiana. Segons el cens del 2000 tenia 13.895 habitants.

## Demografia

Segons el cens del 2000, Dyer tenia 13.895 habitants, 4.805 habitatges, i 3.863 famílies. La densitat de població era de 900,1 habitants/km².
Dels 4.805 habitatges en un 38,5% hi vivien nens de menys de 18 anys, en un 70,6% hi vivien parelles casades, en un 7,2% dones solteres, i en un 19,6% no eren unitats familiars. En el 16,4% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,19.
Per edats la població es repartia de la següent manera: un 26,1% tenia menys de 18 anys, un 7,7% entre 18 i 24, un 28,2% entre 25 i 44, un 25,9% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 90,5 homes.
La renda mediana per habitatge era de 63.045$ i la renda mediana per família de 68.716$. Els homes tenien una renda mediana de 51.604$ mentre que les dones 32.427$. La renda per capita de la població era de 27.390$. Entorn del 2,5% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dyer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Dyer». American Fact Finder. Oficina del Cens dels Estats Units, 12-01-2010.
# Neacomys jau

Neacomys jau és una espècie de mamífer rosegador de la família dels cricètids. És endèmic del nord de l'Amazònia brasilera. El seu hàbitat natural és la jungla. Té una llargada de cap a gropa de 69-100 mm, la cua de 130-151 mm i un pes de 13-16 g. El pelatge dorsal és o bé marró taronjós amb pèls negres o bé marró amb pèls de color taronja, mentre que el ventral és de color blanc camussa. El seu nom específic, jau, es refereix al riu Jaú, el marge dret del qual forma part de la seva distribució, així com el Parc Natural del Jaú. Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Semedo et al., 2021, p. 16.
* ↑ Semedo et al., 2021, p. 1.
* ↑ Semedo et al., 2021, p. 8.
* ↑ Semedo et al., 2021, p. 15.

## Bibliografia

* Semedo, T. B. F.; Da Silva, M. F.; Carmignotto, A. P.; Rossi, R. V. «Three new species of spiny mice, genus Neacomys Thomas, 1900 (Rodentia: Cricetidae), from Brazilian Amazonia» (en anglès). Systematics and Biodiversity, 0, 0, 202, pàg. 1-22. DOI: Systematics and Biodiversity.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Districte de Bastia

El Districte de Bastia és un dels tres districtes amb què es divideix el departament francès de l'Alta Còrsega, a l'illa de Còrsega. Té una extensió de 1.382 km² i una població de 92.640 (1999). Té 16 cantons i 94 municipis i el cap del districte és la prefectura de Bastia.

## Cantons

cantó d'Alto-di-Casaconi - cantó de Bastia I Centre - cantó de Bastia II Fango - cantó de Bastia III Turette - cantó de Bastia IV Cimballo - cantó de Bastia V Lupino - cantó de Bastia VI Montesoro-Furiani -cantó de Borgo - cantó de Campoloro-di-Moriani - cantó de Capobianco - cantó de Fiumalto-d'Ampugnani - cantó de la Conca-d'Oro - cantó de l'Alt Nebbio - cantó de Sagro-di-Santa-Giulia - cantó de San-Martino-di-Lota - cantó de Vescovato

## Vegeu també

* Cantons de l'Alta Còrsega
# Província de Constanța

La província de Constanța (IPA: [kon.'stan.ʦa]) és un judeţ, una divisió administrativa de Romania, a Dobrudja, amb capital a Constanţa.

## Límits

* Mar Negre a l'est
* Província de Călăraşi i província de Ialomiţa a l'oest
* Província de Tulcea i província de Brăila al nord
* Bulgària, (província de Dòbritx i província de Silistra) al sud

## Demografia

El 2002, tenia 715,151 i una densitat de població de 101 h/km². El grau d'urbanització és el més alt (75%) de Romania. En els darrers anys la població ha evolucionat:
| Any | Població |
| 1948 | 311,062 |
| 1956 | 369,940 |
| 1966 | 465,752 |
| 1977 | 608,817 |
| 1992 | 748,769 |
| 1996 | 747,122 |
| 2000 | 746,988 |
| 2002 | 715,151 |
La majoria de la població són romanesos. Hi ha comunitats importants de turcs i tàtars, descendents de l'època otomana. Fins avui la regió és el centre de la minoria musulmana a Romania. Un gran nombre d'aromanesos han emigrat a Dobrudja en el darrer segle i es consideren una minoria cultural més que no pas ètnica. També hi ha comunitat de membres de l'etnia gitana.
| Etnicitat | 1880 | 2002 |
| Tots | 64,902 | 715,151 |
| Romanesos | 14,884 (23%) | 652,777 (91%) |
| Turcs | 14,947 (23%) | 24,246 (3,4%) |
| Tàtars | 22,854 (35%) | 23,230 (3,2%) |
| Búlgars | 7,919 (12%) | 74 (0,01%) |
| Grecs | 2,607 (4%) | 590 (0,08%) |
| Roma/Gitano | <100 (<0,1%) | 6,023 (0,84%) |

## Divisió Administrativa

La província té 3 municipalitats, 8 ciutats i 52 comunes.

### Municipalitats

* Constanţa
* Mangalia
* Medgidia

### Ciutats

* Murfatlar, de 1921 a 1965, i de 1975 a 2007, la localitat fou coneguda com a Basarabi.
* Băneasa
* Cernavodă
* Eforie
* Hârșova
* Năvodari
* Negru Vodă
* Ovidiu
* Techirghiol

### Comunes

| 23 August Adamclisi Agigea Albeşti Aliman Amzacea Bărăganu Castelu Cerchezu Chirnogeni Ciobanu Ciocârlia | Cobadin Cogealac Comana Corbu Costineşti Crucea Cumpăna Cuza Vodă Deleni Dobromir Dumbrăveni Fântânele | Gârliciu Ghindăreşti Grădina Horia Independenţa Ion Corvin Istria Limanu Lipniţa Lumina Mereni Mihai Viteazu | Mihail Kogălniceanu Mircea Vodă Nicolae Bălcescu Oltina Ostrov Pantelimon Pecineaga Peştera Poarta Albă Rasova Saligny Saraiu | Săcele Seimeni Siliştea Târguşor Topalu Topraisar Tortoman Tuzla Valu lui Traian Vulturu |

## Referències

* ↑ Institut Nacional d'Estadística, "Populaţia la recensămintele din anii 1948, 1956, 1966, 1977, 1992 şi 2002" Arxivat 2006-09-22 a Wayback Machine.
* ↑ Robert Stănciugel i Liliana Monica Bălaşa, Dobrogea în Secolele VII-XIX. Evoluţie istorică, Bucarest, 2005; pg. 202
* ↑ «2002 cens oficial». Arxivat de l'original el 2009-08-16. [Consulta: 29 gener 2007].
# Burtrum

Burtrum és una població dels Estats Units a l'estat de Minnesota. Segons el cens de l'any 2000, tenia 146 habitants.

## Demografia

Segons el cens del 2000, Burtrum tenia 146 habitants, 69 habitatges i 38 famílies. La densitat de població era de 98,9 habitants per km².
Dels 69 habitatges en un 26,1% hi vivien nens de menys de 18 anys, en un 46,4% hi vivien parelles casades; en un 7,2%, dones solteres; i en un 43,5% no eren unitats familiars. En el 36,2% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones que vivien en cada habitatge era de 2,12 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,2% tenia menys de 18 anys; un 14,4%, entre 18 i 24; un 24%, entre 25 i 44; un 26%, de 45 a 60; i un 14,4%, 65 anys o més.
L'edat mediana era de 40 anys. Per cada 100 dones de 18 o més anys hi havia 113 homes.
La renda mediana per habitatge era de 26.875 $ i la renda mediana per família, de 38.125 $. Els homes tenien una renda mediana de 25.833 $ mentre que les dones, de 20.000 $. La renda per capita de la població era de 13.788 $. Entorn del 4,9% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burtrum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Burtrum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Districte de Cimișlia

El districte de Cimișlia (en romanès Raionul Cimișlia) és una de les divisions administratives del sud de la República de Moldàvia. La capital és Cimișlia. L'u de gener de 2005, la població era de 60.900 habitants.
# Cantó de Sant Geli

El cantó de Saint-Gilles és un cantó francès inclòs al districte de Nimes (departament del Gard, regió d'Occitània). Està té 2 municipis: Generac i Sant Geli, essent aquest darrer la capital del cantó.